Лоренц IV получава през 1632 г. от Густав II Адолф графството Йотинген-Валерщайн и се бие през 1632 г. на шведска страна. Той участва в битката при Лютцен (на 6/ 16 ноември 1632) в Саксония-Анхалт. На 9 декември 1636 г. започва императорска служба и става генерал-лейтенант. През 1639 г. той е пленен и през 1642 г. е разменен заедно с Йохан фон Верт и Ханс Кристоф III фон Пуххайм срещу фелдмаршал Густаф Хорн. През 1644 г. Лоренц IV фон Хофкирхен отива отново при шведите.